Гродзенскі філіял БІП

Гродзенскі філіял БІП — філіял Беларускага інстытута правазнаўства ў г. Гродна, размешчаны ў будынку былога танкасуконнага камбіната па адрасе вул. Маставая, 39.

 Гісторыя 
Створаны ў 1994 годзе, у той час вучэбна-адукацыйны працэс забяспечваўся адной кафедрай, першы набор студэнтаў быў праведзены па спецыяльнасці «Правазнаўства». Да 2010 года філіял размяшчаўся разам з Гродзенскім дзяржаўным прафесійным электратэхнічным каледжам імя І. Счаснага ў будынку па вуліцы Дзяржынскага, 41б. У 2005—2008 гадах таксама арандаваў памяшканні ў будынку па адрасе вул. Горкага, 121, дзе цяпер месціцца Упраўленне следчага камітэта Рэспублікі Беларусь па Гродзенскай вобласці.
міні|злева|Будынак Гродзенскага філіяла БІП з іншага боку р. Нёман
З 2010 года месціцца ў новым будынку ў цэнтры горада на беразе р. Нёман. У філіяле створаны зал судовых пасяджэнняў для разгледжання судамі крымінальных, цывільных, эканамічных спраў у выязную сесію, правядзення дзелавых гульняў са студэнтамі па дысцыплінах працэсуальнага цыклу.

 Структура 
Падрыхтоўку спецыялістаў у інстытуце па 150 дысцыплінах ажыццяўляюць 4 кафедры:
 Кафедра тэорыі і гісторыі права
 Кафедра крымінальнага права, працэсу і крыміналогіі
 Кафедра філасофіі, паліталогіі і псіхалогіі
 Кафедра цывільнага і міжнароднага права

 Спецыяльнасці 
 Правазнаўства (спецыялізацыя «Гаспадарчае права»; «Падатковае і банкаўскае права»)
 Міжнароднае права (спецыялізацыя «Міжнароднае мытнае права»)
 Паліталогія (спецыялізацыя «Палітычная ўлада і палітычныя сістэмы»)
 Эканоміка і кіраванне на прадпрыемстве («Эканоміка і прававое забеспячэнне гаспадарчай дзейнасці»)

 Дырэктары 
 1994—1998 — Рыгор Андрэевіч Колб
 2000—2011 — Вячаслаў Цімафеевіч Леанавец
 2011—2015 — Віталь Анатолевіч Пракопік
 з 2015 — Юрый Юр’евіч Гняздоўскі

 Вядомыя выкладчыкі 
 Наталля Уладзіміраўна Сліж — беларускі гісторык.

 Спасылкі 
 Афіцыйны сайт

Катэгорыя:Вышэйшыя навучальныя ўстановы Гродна
Катэгорыя:Маставая вуліца (Гродна)
Катэгорыя:БІП — Універсітэт права і сацыяльна-інфармацыйных тэхналогій
Катэгорыя:Навучальныя ўстановы, заснаваныя ў 1994 годзе
Катэгорыя:1994 год у Гродне